Precessió
La precessió és el canvi gradual de la direcció de l'eix de rotació de la Terra. Aquest eix traça un con, completant un cicle complet cada 26.000 anys. Si alguna vegada heu jugat a donar voltes o amb una virolla, el balandreig de rotació de la part superior s'anomena precessió.
Atès que canvia la direcció de l'eix de gir de la Terra, també ho fa l'emplaçament dels pols celestes.
El motiu de la precessió de la Terra és complicat. La Terra no és una esfera perfecta, està un xic aixafada, de manera que el cercle major de l'equador és més llarg que un cercle major meridional que passi pels pols. A més, la Lluna i el Sol es troben fora del pla equatorial de la Terra. Com a resultat, l'atracció gravitacional de la Lluna i el Sol sobre la Terra, produeixen una lleugera força de torsió a més d'una força lineal. Aquesta deformació és la que produeix el moviment de precessió de la Terra.
Exercici:
La precessió és més fàcil de veure si s'observa el pol celeste. Per a trobar el pol, canvieu primer a coordenades equatorials a la finestra Configuració - i després manteniu premuda la tecla fins que s'aturi el desplaçament. La declinació mostrada en el centre del Rètol informatiu haurà de ser de 90 graus, i l'estrella Polaris haurà d'estar a prop del centre de la pantalla. Proveu d'orientar-vos amb les fletxes dreta i esquerra. Notareu com el cel aparenta fer la rotació al voltant del pol.
Ara demostrarem la precessió canviant la data a un any molt llunyà i observant que l'emplaçament del pol celeste ja no està a prop de l'estrella Polaris. Obrir la finestra Estableix el temps (S) i establir la data a l'any 8000 (en l'actualitat, el no és capaç de treballar amb dates més llunyanes, però aquesta és suficient per a la nostra intenció). Cal tenir en compte que la vista del cel, ara estarà centrada en un punt entre les constel·lacions de Cigne i Cefeu. Verifiqueu que aquest és en realitat el pol orientant de dreta i esquerra: El cel fa la rotació al voltant d'aquest punt; en l'any 8000, el pol nord celeste ja no estarà a prop de l'estrella Polaris.